*Ovo je stranica o nacionalnom parku Plitvička jezera. Ako tražite općinu Plitvička Jezera, njezina se stranica nalazi ovdje: Plitvička Jezera (općina).*

Plitvička jezera - Veliki slap
**Nacionalni park Plitvička jezera** osobita je geološka i hidrogeološka krška pojava. To je šumovit je planinski kraj u kojem je nanizano 16 manjih i većih jezera kristalne modrozelene boje. Vodu dobivaju od brojnih rječica i potoka, a međusobno su spojena pjenušavim kaskadama i šumnim slapovima.

Odvojena sedranim barijerama, za koje je bilo odlučno razdoblje od posljednjih desetak tisuća godina, temeljna je osobitost Parka.   

Prostrani šumski kompleksi, iznimne prirodne ljepote jezera i slapova, bogatstvo flore i faune, planinski zrak, kontrasti jesenjih boja, šumske staze i drveni mostići i još mnogo toga dio su neponovljive cjeline koju je i UNESCO proglasio svjetskom prirodnom baštinom.

Nacionalni park
---------------

Kompleks Plitvičkih jezera proglašen je nacionalnim parkom 1949. godine. Ukupna površina je 29.685 hektara, od čega jezera čine 200 ha, šume 13.320 ha, a ostalo su travnjaci i ostale površine. Prosječna nadmorska visina je 600 m. Najniža točka je 367 m na Koranskom mostu, a najviša 1279 m na Seliškom vrhu. Godine 2006. bilo je 866.218 posjetilaca. Nalazi se na području dvije županije, 91 % parka je u Ličko-senjskoj županiji, a 9 % u Karlovačkoj županiji. Park je podijeljen na užu i širu zonu prema stupnju zaštite.

Legenda
-------

Plitvička jezera sastoje se od 16 jezera koja su smještena na području između Male Kapele i Plješivice u Lici. Cijeli se ovaj kraj na nekim kartama još uvijek naziva Vražji vrt, zbog svojeg položaja i povijesti. Prema legendi Plitvička su jezera nastala nakon velike suše. Ljudi, životinje i bilje, čeznuli su za kapljicom vode. Narod se molio i molio. Tada se u dolini pojavi Crna Kraljica sa svojom veličanstvenom pratnjom; ona se smilovala narodu i uz jak vjetar i grmljavinu na zemlju je konačno pala kiša. Kiša je padala tako dugo dok razina vode nije narasla dovoljno da oformi jezera.

Poveznice
---------

* Nacionalni parkovi

Eksterni linkovi
----------------

***Plitvička jezera*** na Wikimedijinoj ostavi

* Nacionalni park Plitvička jezera
* Plitvička jezera fotogalerija

| * p
* r
* u
Hrvatski nacionalni parkovi, parkovi prirode i strogi rezervati prirode |
| --- |
| Nacionalni parkovi | 
Brijuni • 
Kornati • 
Krka • 
Mljet • 
Paklenica • 
Plitvička jezera • 
Risnjak • 
Sjeverni Velebit
 |
| Parkovi prirode | 
Biokovo • 
Kopački rit • 
Lastovsko otočje • 
Lonjsko polje • 
Medvednica • 
Papuk • 
Telašćica • 
Učka • 
Velebit • 
Vransko jezero • 
Žumberak - Samoborsko gorje
 |
| Strogi rezervati prirode | 
Bijele i Samarske stijene • 
Hajdučki i Rožanski kukovi
 |

| * p
* r
* u
Svjetska baština u Hrvatskoj |
| --- |
|  | 
Dubrovnik • 
Biskupska zgrada Eufrazijeve bazilike u Poreču • 
Katedrala Sv. Jakova u Šibeniku • 
Plitvička jezera • 
Split s Dioklecijanovom palačom • 
Starogradsko polje na Hvaru • 
Trogir
 | Hrvatska zastava |
| **Hrvatska nematerijalna svjetska baština**
Bećarac, pjevanje i sviranje iz istočne Hrvatske • 
Festa Svetog Vlaha, zaštitnika Dubrovnika • 
Hrvatsko čipkarstvo • 
Hvarska procesija Za križen • 
Istarsko dvoglasno pjevanje i sviranje na istarskoj ljestvici • 
Klapsko pjevanje iz Dalmacije • 
Nijemo kolo iz Zagore • 
Ojkanje • 
Proizvodnja drvenih dječjih igračaka Hrvatskog Zagorja • 
Proljetni ophod kraljica (Ljelje) u Gorjanima • 
Sinjska alka • 
Tradicija pravljenja licitara • 
Zvončari Kastavštine
 |